钦定古今图书集成/明伦汇编/闺媛典/第125卷 > 张谦妻倪氏〈张全一附〉
## 钦定古今图书集成/明伦汇编/闺媛典/第125卷 > 张谦妻倪氏〈张全一附〉

按《句容县志》：“倪氏，坊郭张谦妻。谦坐诬与兄观同死。
谦无子，观子达谪戍崇山。倪与谦孀姊全一，奉姑同
至军中，虽颠沛，以礼自防。达死，弟逸调赤水，全倪不
惮险远，扶持以往，数十年如一日。倪年七十四，全一
年八十有三而终。逸子孙祔全一于其庙。达妻谭氏
年三十一，达征禄肇死，谭抚二子麒麟，随逸往赤水”，
终养其姑，年六十六终。